da nl da da da da it da da da en da da da da da da da da da da da da da da nl da da da da it da de
3 ideer til ideel afslapning derhjemme - frit-spil
En travl dag kræver afslapning derhjemme – ellers kan man simpelthen ende med at blive stresset. Det er altså en nødvendighed i en travl hverdag at kunne slappe helt af derhjemme, og det stiller altså høje krav til indretningen af hjemmet. Der skal simpelthen være nogle steder, hvor man kan koble helt fra og få fornyet energi til endnu en dag. Vi her derfor her samlet 3 ideer til den ideelle afslapning derhjemme, så du kan tanke energi til en ny dag og en ny uge.
Mange sætter lighedstegn mellem afslapning og spaophold. Man behøver dog ikke tage langt væk hjemmefra for at kunne nyde lidt velfortjent wellness. Man kan faktisk indrette hjemmet, så det er klar til en hjemmespadag. I dag er bl.a. transportable og sammenklappelige badekar blevet meget populære. Det er en god måde at få plads til et badekar derhjemme, så du kan nyde et dejligt varmt karbad en gang imellem – måske med en god bog eller lidt afslappende musik.
Om sommeren er det rart at kunne tilbringe tid med familien ude i haven. Haven behøver dog ikke kun være til familiesjov og -hygge. En hyggekrog kan også gøre underværker for energiniveauet. Det kan f.eks. være en lille plet ude i haven, hvor du placerer en behagelig stol, et lille bord og omringer den med smukke blomster, der ikke kræver den store pasning. Du kan også finde en smuk hængekøje hos brugskunst.dk. Her kan du nyde den friske luft, solen og måske en god podcast på de lange sommerdage.
En behagelig lænestol i fred og ro
Selvom de fleste af os har sofa og lænestol stående i stuen, som generelt er et opholdsrum for hele familien, er det altså også en god idé at have en lille oase i hjemmet i fred og ro fra resten af familien. Det kan f.eks. være en lænestol ved vinduet i soveværelset eller måske en sofa på hjemmekontoret. Det skal bare være et sted, hvor du kan trække dig tilbage fra resten af familien med en god bog, en serie eller hvad du ellers lige kunne tænke dig for at slappe af og samle energi.
Hvilken æggekoger skal man vælge?
Oplagte spil, som du kan lære dine børn
Gør det nemt at få fyldt dit barns garderobe!
Ting som mænd med garanti vil elske at få i gave
En perfekt damecykel er kun et klik væk